7. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 3212/1.6 της 23 Ιαν./17 Φεβρ.  1965 (ΦΕΚ Β΄ 129) Περί υποχρεωτικής υπαγωγή, των συνταξιούχων του Ταμείου Συντάξεων Εφημεριδοπωλών και Υπαλλήλων Πρακτορείων Πόλεως Θεσσαλονίκης, εις την ασφάλισιν του ΙΚΑ δια τον Κλάδον παροχών Ασθενείας και Μητρότητος. Έχοντες υπ’ όψιν: 1.Τας διατάξεις της παρ. 2 του άρθρ. 2 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και Διοικητικών διατάξεων». 2.Την υπ’ αριθ. 459/24-11-64 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων και 3.Την από 29-7-1964 απόφασιν του Διοικητικού Συμβουλίου του Ταμείου Συντάξεων Εφημεριδοπωλών και Υπαλλήλων πρακτορείων πόλεως Θεσσαλονίκης, αποφασίζομεν: Όπως εις την ασφάλισιν του Ιδρύματος Κοινωνικών Ασφαλίσεων δια τον Κλάδον παροχών Ασθενείας και Μητρότητος υπαχθούν υποχρεωτικώς, οι συνταξιούχοι του Ταμείου Συντάξεων Εφημεριδοπωλών και Υπαλλήλων πρακτορείων πόλεως Θεσσαλονίκης οι μη καταλαμβανόμενοι υπό του εδαφ. γ΄ της παρ. 1 του άρθρ. 6 του Α.Ν. 1846/51, ως αντικατεστάθη δια του άρθρ. 2 του Ν.Δ. 4104/60, μη καλυπτόμενοι δε δια του περί ου πρόκειται κλάδου ασφαλίσεως υπό ετέρου Ταμείου. Σελ. 920,22(γ) 353-068 Το Ταμείον Συντάξεων Εφημεριδοπωλών και Υπαλλήλων πρακτορείων πόλεως Θεσσαλονίκης υποχρεούται όπως παρακρατή κατά μήνα εκ των συντάξεων των συνταξιούχων του την βαρύνουσαν τούτους εισφοράν και να αποδίδη ταύτην ομού μετά της βαρυνούσης τούτο τοιαύτης εις το Ίδρυμα Κοινωνικών Ασφαλίσεων, εντός της υπό των διατάξεων της παρ. 2 του άρθρ. 26 του Α.Ν. 1846/51 οριζομένης προθεσμίας. Η παρούσα δημοσιευθήτω δια της Εφημερίδος της Κυβερνήσεως. 